Rakkomandazzjoni għal DEĊIŻJONI TAL-KUNSILL li tikkonċerna l-adeżjoni tal-Kroazja mal-Konvenzjoni tat-23 ta' Lulju 1990 dwar l-eliminazzjoni tat-taxxa doppja f'konnessjoni mal-aġġustament tal-qligħ ta' intrapriżi assoċjati /* COM/2013/0586 final/2 - 2013/0308 (CNS) */





MEMORANDUM TA’ SPJEGAZZJONI L-Artikolu 3(4) tal-Att tal-2011 ta’ Adeżjoni tal-Kroazja mal-Unjoni Ewropea jipprovedi li l-Kroazja taderixxi mal-konvenzjonijiet u l-protokolli elenkati fl-Anness I għall-Att tal-Adeżjoni u li dawk il-konvenzjonijiet u l-protokolli għandhom jidħlu fis-seħħ fir-rigward tal-Kroazja fid-data deċiża mill-Kunsill. Skont l-Artikolu 3(5) tal-Att tal-Adeżjoni, il-Kunsill, li jaġixxi b’mod unanimu fuq rakkomandazzjoni mill-Kummissjoni u wara li jikkonsulta l-Parlament Ewropew, għandu jiddeċiedi li jagħmel l-aġġustamenti kollha meħtieġa minħabba l-adeżjoni tal-Kroazja ma’ dawn il-konvenzjonijiet u l-protokolli u li jippubblika t-testi adattati f’Il-Ġurnal Uffiċjali tal-Unjoni Ewropea. Il-lista ta’ konvenzjonijiet u protokolli fl-Anness I għall-Att tal-Adeżjoni tinkludi l-Konvenzjoni 90/436/KEE tat-23 ta’ Lulju 1990 dwar l-eliminazzjoni tat-taxxa doppja inkonnessjoni mal-aġġustament tal-qligħ ta’ intrapriżi assoċjati (il-Konvenzjoni ta’ Arbitraġġ), il-Konvenzjoni tal-21 ta’ Diċembru 1995 dwar l-adeżjoni tal-Awstrija, il-Finlandja u l-Isvezja mal-Konvenzjoni ta’ Arbitraġġ, il-Protokoll tal-25 ta’ Mejju 1999 li jemenda l-Konvenzjoni ta’ Arbitraġġ u l-Konvenzjoni tat-8 ta’ Diċembru 2004 dwar l-adeżjoni tar-Repubblika Ċeka, l-Estonja, Ċipru, il-Latvja, il-Litwanja, l-Ungerija, Malta, il-Polonja, is-Slovenja u s-Slovakkja, mal-Konvenzjoni ta’ Arbitraġġ. Il-Konvenzjoni ta’ Arbitraġġ ġiet emendata mill-Protokoll tal-25 ta’ Mejju 1999, u mill-Konvenzjonijiet tal-21 ta’ Diċembru 1995 u tat-8 ta’ Diċembru 2004. Il-Bulgarija u r-Rumanija ssieħbu mal-Konvenzjoni ta’ Arbitraġġ bis-saħħa tal-Att tal-Adeżjoni tal-2005. Id-Deċiżjoni 2008/492/KE tat-23 ta’ Ġunju 2008 għamlet l-aġġustamenti meħtieġa minħabba l-adeżjoni tal-Bulgarija u r-Rumanija mal-Konvenzjoni ta’ Arbitraġġ, u ddeterminat id-data tad-dħul fis-seħħ tagħha, kif emendata, fir-rigward tal-Bulgarija u r-Rumanija. Din ir-Rakkomandazzjoni tal-Kummissjoni għal Deċiżjoni tal-Kunsill hija intenzjonata biex tagħmel l-aġġustamenti meħtieġa minħabba l-adeżjoni tal-Kroazja mal-Konvenzjoni ta’ Arbitraġġ, u li tiġi ddeterminata d-data tad-dħul fis-seħħ tagħha, kif emendata, fir-rigward tal-Kroazja, skont l-Artikoli 3(4) u 3(5) tal-Att tal-Adeżjoni 2011. 2013/0308 (CNS) Rakkomandazzjoni għal DEĊIŻJONI TAL-KUNSILL li tikkonċerna l-adeżjoni tal-Kroazja mal-Konvenzjoni tat-23 ta' Lulju 1990 dwar l-eliminazzjoni tat-taxxa doppja f'konnessjoni mal-aġġustament tal-qligħ ta' intrapriżi assoċjati IL-KUNSILL TAL-UNJONI EWROPEA, Wara li kkunsidra t-Trattat dwar l-Unjoni Ewropea, Wara li kkunsidra t-Trattat dwar il-Funzjonament tal-Unjoni Ewropea, Wara li kkunsidra l-Att ta’ Adeżjoni tal-Kroazja u b'mod partikolari l-Artikoli 3(4) u 3(5) tiegħu, Wara li kkunsidra r-rakkomandazzjoni mill-Kummissjoni Ewropea[1], Wara li kkunsidra l-opinjoni tal-Parlament Ewropew[2], Billi: (1) Il-Konvenzjoni 90/436/KEE[3] (minn issa 'l quddiem imsejħa “il-Konvenzjoni ta’ Arbitraġġ”) ġiet iffirmata fi Brussell fit-23 ta’ Lulju 1990 u daħlet fis-seħħ fl-1 ta’ Jannar 1995. (2) Il-Konvenzjoni ta’ Arbitraġġ ġiet emendata minn Protokoll[4] iffirmat fil-25 ta’ Mejju 1999, minn Konvenzjoni ffirmata fil-21 ta’ Diċembru 1995[5], minn Konvenzjoni ffirmata fit-8 ta’ Diċembru 2004[6], kif ukoll bid-Deċiżjoni 2008/492/KE tat-23 ta’ Ġunju 2008[7]. (3) L-Artikolu 3(4) tal-Att ta' Adeżjoni tal-2011[8] jipprevedi li l-Kroazja tissieħeb mal-konvenzjonijiet u l-protokolli konklużi bejn l-Istati Membri elenkati fl-Anness I għall-Att ta' Adeżjoni. Dawn għandhom jidħlu fis-seħħ għall-Kroazja fid-data deċiża mill-Kunsill. (4) Skont l-Artikolu 3(5) tal-Att ta' Adeżjoni tal-2011, il-Kunsill għandu jagħmel l-aġġustamenti kollha meħtieġa minħabba l-adeżjoni lil dawk il-konvenzjonijiet u l-protokolli u jippubblika t-testijiet adattati fil-Ġurnal Uffiċjali tal-Unjoni Ewropea. ADOTTA DIN ID-DEĊIŻJONI: Artikolu 1 Il-Konvenzjoni ta' Arbitraġġ hija emendata kif ġej: (1) Fl-Artikolu 2(2), il-punti (i) sa (xxvii) jinbidlu b'dan li ġej: "(i) fil-Belġju: (a) impôt des personnes physiques/personenbelasting (b) impôt des sociétés/vennootschapsbelasting (c) impôt des personnes morales/rechtspersonenbelasting (d) impôt des non-résidents/belasting der niet-verblijfhouders (e) taxe communale et la taxe d'agglomération additionnelles à l'impôt des personnes physiques/aanvullende gemeentebelasting en agglomeratiebelasting op de personenbelasting (ii) fil-Bulgarija: (a) данък върху доходите на физическите лица (b) корпоративен данък (iii) fir-Repubblika Ċeka: (a) daň z přijmů fyzických osob (b) daň z přijmů právnických osob (iv) fid-Danimarka: (a) indkomstskat til staten (b) den kommunale indkomstskat (c) den amtskommunale indkomstskat (v) fil-Ġermanja: (a) Einkommensteuer (b) Koerperschaftsteuer Gewerbesteuer, safejn din it-taxxa tkun ibbażata fuq qligħ min-negozju (vi) fl-Estonja: (a) tulumaks (vii) fl-Irlanda: (a) Cáin Ioncaim (b) Cáin Chorparáide (viii) fil-Greċja: (a) φόρος εισοδήματος φυσικών προσώπων (b) φόρος εισοδήματος νομικών προσώπων (c) εισφορά υπέρ των επιχειρήσεων ύδρευσης και αποχέτευσης (ix) fi Spanja: (a) Impuesto sobre la Renta de las Personas Fisicas (b) Impuesto sobre Sociedades (c) Impuesto sobre la Renta de no Residentes (x) fi Franza: (a) impôt sur le revenu (b) impôt sur les sociétés (xi) fil-Kroazja: (a) porez na dohodak (b) porez na dobit (xii) fl-Italja: (a) imposta sul reddito delle persone fisiche (b) imposta sul reddito delle società (c) imposta regionale sulle attività produttive (xiii) f'Ċipru: (a) Φόρος Εισοδήματος (b) Έκτακτη Εισφορά για την Άμυνα της yημοκρατίας (xiv) fil-Latvja: (a) uzħēmumu ienākuma nodoklis (b) iedzīvotāju ienākuma nodoklis (xv) fil-Litwanja: (a) Gyventojų pajamų mokestis (b) Pelno mokestis (xvi) fil-Lussemburgu: (a) impôt sur le revenu des personnes physiques (b) impôt sur le revenu des collectivités impôt commercial, safejn din it-taxxa tkun ibbażata fuq qligħ min-negozju (xvii) fl-Ugerija: (a) személyi jövedelemadó (b) társasági adó (c) osztalékadó (xviii) f'Malta: (a) taxxa fuq l-income (xix) fil-Pajjiżi l-Baxxi: (a) inkomstenbelasting (b) vennootschapsbelasting (xx) fl-Awstrija: (a) Einkommensteuer (b) Körperschaftsteuer (xxi) fil-Polonja: (a) podatek dochodowy od osób fizycznych (b) podatek dochodowy od osób prawnych (xxii) fil-Portugall: (a) imposto sobre o rendimento das pessoas singulares (b) imposto sobre o rendimento das pessoas colectivas (c) derrama para os municípios sobre o imposto sobre o rendimento das pessoas colectivas (xxiii) fir-Rumanija: (a) impozitul pe venit (b) impozitul pe profit (c) impozitul pe veniturile obținute din România de nerezidenți (xxiv) fis-Slovenja: (a) dohodnina (b) davek od dobička pravnih oseb (xxv) fis-Slovakkja: (a) daň z príjmov právnických osôb (b) daň z príjmov fyzických osôb (xxvi) fil-Finlandja: (a) valtion tuloverot/de statliga inkomstskatterna (b) yhteisöjen tulovero/inkomstskatten för samfund (c) kunnallisvero/kommunalskatten (d) kirkollisvero/kyrkoskatten (e) korkotulon lähdevero/källskatten å ränteinkomst (f) rajoitetusti verovelvollisen lähdevero/källskatten för begränsat skattskyldig (xxvii) fl-Iżvezja: (a) statlig inkomstskatt (b) kupongskatt (c) kommunal inkomstskatt (xxviii) fir-Renju Unit: (a) Income Tax (b) Corporation Tax." (2) Fl-Artikolu 3(1), il-lista tinbidel b'dan li ġej: "– fil-Belġju: De Minister van financiën jew rappreżentant awtoriżżat, Le Ministre des finances jew rappreżentant awtoriżżat, – fil-Bulgarija: Министъра на финансите или негов упълномощен представител, – fir-Repubblika Ċeka: Ministr financí jew rappreżentant awtorizzat, – fid-Danimarka: Skatteministeren jew rappreżentant awtoriżżat, – fil-Ġermanja: Der Bundesminister der Finanzen jew rappreżentant awtoriżżat, – fl-Estonja: Rahandusminister jew rappreżentant awtorizzat – fl-Irlanda: TheRevenue Commissioners jew rappreżentant awtorizzat, – fil-Greċja: Ο Υπουργός των Οικονομικών jew raġġreżemtant awtorizzat, – fi Spanja: El Ministro de Economía y Hacienda jew rappreżentant awtoriżżat, – fi Franza: Le Ministre chargé du budget jew rappreżentant awtoriżżat, – fil-Kroazja: Ministar financija jew rappreżentant awtorizzat, – fl-Italja: Il Capo del Dipartimento per le Politiche Fiscali jew rappreżentant awtorizzat, – f'Ċipru: Ο Υπουργός Οικονομικών jew rappreżentant awtorizzat, – fil-Latvja: Valsts ieņēmumu dienests, – fil-Litwanja: Finansu ministras jew rappreżentant awtorizzat, – fil-Lussemburgu: Le Ministre des Finances jew rappreżentant awtoriżżat, – fl-Ungerija: a pénzügyminiszter or an authorised representative, – f'Malta: Il-Ministru responsabbli għall-Finanzi jew rappreżentant awtorizzat, – fil-Pajjiżi l-Baxxi: De Minister van financiën jew rappreżentant awtoriżżat, – fl-Awstrija: Der Bundesminister für Finanzen jew rappreżentant awtoriżżat, – fil-Polonja: Minister Finansów jew rappreżentant awtorizzat, – fil-Portugall: O Ministro das Finanças jew rappreżentant awtoriżżat, – fir-Rumanija: Preşedintele Agenţiei Naţionale de Administrare Fiscală sau un reprezentant autorizat, – fis-Slovenja: Ministrstvo za finance jew rappreżentant awtorizzat – fis-Slovakkja: Minister financií jew rappreżentant awtorizzat, – fil-Finlandja: Valtiovarainministeriö jew rappreżentant awtoriżżat, Finansministeriet jew rappreżentant awtoriżżat, – fl-Isvezja: Finansministern jew rappreżentant awtoriżżat, – fir-Renju Unit: he Commissioners of Inland Revenue jew rappreżentant awtorizzat, Artikolu 2 It-testi tal-Konvenzjoni ta' Arbitraġġ u tal-Protokoll tal-25 ta' Mejju 1999, flimkien mal-Konvenzjonijiet tal-21 ta' Diċembru 1995 u tat-8 ta' Diċembru 2004, u d-Deċiżjoni 2008/492/KE mfasslin fil-lingwa Kroata[9] għandhom ikunu awtentiċi skond l-istess kondizzjonijiet bħall-verżjonijiet lingwistiċi l-oħrajn ta' dawn it-testi. Artikolu 3 Il-Konvenzjoni ta’ Arbitraġġ, kif emendata mill-Protokoll tal-25 ta’ Mejju 1999, mill-Konvenzjonijiet tal-21 ta’ Diċembru 1995 u tat-8 ta’ Diċembru 2004, mid-Deċiżjoni 2008/492/KE, kif ukoll minn din id-Deċiżjoni, tidħol fis-seħħ fi XXX[data] bejn il-Kroazja u kull Stat Membru ieħor tal-Unjoni Ewropea. Artikolu 4 Din id-Deċiżjoni għandu jkollha effett fil-jum wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea. Magħmul fi Brussell, Għall-Kunsill Il-President [1] ĠU L […], […], p. […]. [2] ĠU L […], […], p. […]. [3] Il-Konvenzjoni dwar l-eliminazzjoni tat-taxxa doppja f'konnessjoni ma' l-aġġustament tal-qligħ ta' intrapriżi assoċjati (ĠU L 225, 20.8.1990, p. 10) [4] Il-Protokoll li jemenda l-Konvenzjoni tat-23 ta' Lulju 1990 dwar l-eliminazzjoni tat-taxxa doppja f'konnessjoni ma' l-aġġustament tal-qligħ ta' intrapriżi assoċjati (ĠU C 202, 16.7.1999, p. 1) [5] Il-Konvenzjoni dwar l-adeżjoni tar-Repubblika tal-Awstrija, tar-Repubblika tal-Finlandja u tar-Renju tal-Isvezja mal-Konvenzjoni dwar l-eliminazzjoni tat-taxxa doppja f'konnessjoni mal-aġġustament tal-qligħ ta' intrapriżi assoċjati (ĠU C 26, 31.1.1996, p. 1) [6] Il-Konvenzjoni dwar l-adeżjoni tar-Repubblika Ċeka, ir-Repubblika tal-Estonja, ir-Repubblika ta' Ċipru, ir-Repubblika tal-Latvja, ir-Repubblika tal-Litwanja, ir-Repubblika tal-Ungerija, ir-Repubblika ta' Malta, ir-Repubblika tal-Polonja, ir-Repubblika tas-Slovenja u r-Repubblika Slovakka mal-Konvenzjoni dwar l-eliminazzjoni tat-taxxa doppja inkonnessjoni ma’ l-aġġustament tal-qligħ ta’ intrapriżi assoċjati (ĠU C 160, 30.6.2005, p. 1). [7] Id-Deċiżjoni tal-Kunsill tat-23 ta’ Ġunju 2008 dwar l-adeżjoni tal-Bulgarija u tar-Rumanija mal-Konvenzjoni tat-23 ta' Lulju 1990 dwar l-eliminazzjoni tat-taxxa doppja inkonnessjoni ma' l-aġġustament tal-qligħ ta' intrapriżi assoċjati (ĠU L 174, 3.7.2008, p. 1) [8] L-Att dwar il-kondizzjonijiet tal-adeżjoni tar-Repubblika tal-Kroazja u l-aġġustamenti għat-Trattat dwar l-Unjoni Ewropea, it-Trattat dwar il-Funzjonament tal-Unjoni Ewropea u t-Trattat li jistabbilixxi l-Komunità Ewropea tal-Enerġija Atomika (ĠU L 112, 24.4.2012, p. 21). [9] It-testi tal-konvenzjonijiet u tal-Protokoll u tad-Deċiżjoni 2008/492/KE għandhom jiġu ppubblikati f’edizzjoni speċjali tal-Ġurnal Uffiċjali f’data aktar tard.